सोडियम ब्रोमाइड
सोडियम ब्रोमाइड एक अकार्बनिक यौगिक है। इसका रासायनिक सूत्र NaBr है। यह रासायनिक रूप से एक लवण है जिसका निर्माण अम्ल एवं क्षार की प्रतिक्रिया से होता है। १९वीं सदी से ही इसका प्रयोग एक औषधि के रूप में होता आया है। फोटोग्राफी में भी इसका इस्तेमाल होता है।
मैंगनीज़
मैंगनीज़ एक रासायनिक तत्व है जो रासायनिक नज़रिये से संक्रमण धातु समूह का सदस्य है। प्रकृति में यह शुद्ध रूप में नहीं मिलता बल्कि अन्य तत्वों के साथ बने यौगिकों में मिलता है, जिनमें अक्सर लोहे के यौगिक शामिल होते हैं। शुद्ध करने के बाद इसका रंग सलेटी होता है और अगर इसे इस्पात में मिलाया जाये तो इस्पात ज़ंग नहीं खाता है। ओक्सीजन के साथ मिलकर इसके जो आयन होते हैं वह परमैंगनेट (, MnO) कहलाते हैं, और जब यह पोटैशियम जैसी क्षार धातुओं या क्षारीय पार्थिव धातुओं के साथ यौगिक बनाते हैं तो वह बहुत ही ओक्सीकारक () होते हैं (मसलन पोटैशियम परमैंगनेट)। मनुष्यों व अन्य जीवों को थोड़ी मात्रा में मैंगनीज़ अपने आहार में ज़रूरी होता है लेकिन उस से अधिक मात्रा में यह विषैला साबित होता है।